เรื่องร้องเรียน: ซอยรามอินทรา 21 น้ำยังท่วมอยู่เลยนะครับ ผ่านมา 2-3 วันแล้ว น้ำยังไม่แห้งเลยครับ ต้องเร่งสูบน้ำให้เร็วๆด้วยนะครับ เวลารถวิ่งสัญจรในซอยน้ำมันมาเป็นคลื่นทะลุเข้บ้านเลยครับ หากฝนตกลงมาอีกจะเอาไม่อยู่กันนะครับ
การดำเนินการของเจ้าหน้าที่: สำนักงานเขตบางเขน ขอเรียนว่า ได้ร่วมกับสำนักการระบายน้ำ กรมชลประทาน ติดตั้งเครื่องสูบน้ำบริเวณปากซอยและท้ายซอยรามอินทรา 21  และติดตั้งเครื่องสูบน้ำขนาด 30 นิ้ว 1 เครื่องบริเวณคลองกะเฉด โดยเร่งระบายน้ำจากซอยรามอินทรา 15 17 19 21 23 25 27 31 และ 39 สูบส่งสู่คลองไผ่เขียว และเร่งสูบน้ำบริเวณซอยคู้บอน 27 รวมทั้งซอยรามอินทราเลขคู่  เร่งลงสู่คลองไผ่เขียว โดยปลายคลองไผ่เขียวมีการติดตั้งเครื่องผลักดันน้ำ 1 เครื่อง ช่วยดึงและระบายลงสู่คลองหลุมไผ่ ซึ่งมีสถานีสูบน้ำคลองหลุมไผ่เร่งระบายน้ำอีกทางหนึ่ง            โดยเมื่อวันที่ 18 กันยายน 65 น้ำท่วมขังในภาพรวมลดลงแล้ว ซึ่งจะเร่งดำเนินการแก้ไขปัญหาต่อไป จึงขอยุติเรื่องดังกล่าว หากต้องการขอรับความช่วยเหลือ ตามเบอร์สายด่วน 093 006 3840 และขออภัยที่ท่านไม่ได้รับความสะดวกในช่วงที่เกิดน้ำท่วมขัง 🙏🙏🙏
ความเห็นของผู้แจ้ง: รอให้มันแห้งแล้วมาถ่ายรายงานแบบนี้ไม่ต้องรายงานก็ได้ครับ ผมอยู่แถวนี้ผมก็เห็นครับ  มันท่วมแบบนี้มาเกือบๆทุกหน้าฝนครับ อย่ามาอ้างว่า เพราะผู้ว่าชัชชาติพึ่งเข้ามาทำงาน งบยังเบิกไม่ได้ มันไม่เกี่ยวครับ และผู้ว่าสมัยที่แล้วอ่ะครับ ทางสนง. เขตไม่เคยคิดเสนอวิธีการแก้ไขปัญหาของบแก้ไขปัญหาอย่างยั่งยืนบ้างเหรอไงครับ ต้องรอให้ประชาชนเดือดร้อนก่อน แล้วให้มารายงาน แล้วค่อยมาแก้ไขที่ปลายเหตุใช่ไหมครับ  ฝากเรียนถึง ผอ สำนักงานเขต หรือ หัวหน้าฝ่ายสำนักงานโยธาด้วยครับว่า สิ่งที่ประชาชนผู้เสียภาษีต้องการคือ มาตราการป้องกันหรือแก้ไขปัญหาแบบยั่งยืนครับ ว่าต้องไปนี้จะทำอะไร เพื่อไม่ให้สร้างความเดือดร้อนอีก เช่น ได้มีการเสนอของบ ยกถนน ลอกท่อ ลอกคลอง เพื่อไม่ให้เกิดขึ้นอีกในครั้งถัดไป แบบนี้มันแก้ปัญหาแต่ปลายเหตุครับ มันไม่ได้ท่วมแค่ปีนี้ เกิดปีหน้าตกหนักแบบนี้อีก คุณจะทำอะไรบ้างเพื่อรับมือกับฝนหนักๆ ผมเชื่อว่านี่คือสิ่งที่คนส่วนใหญ่ต้องการได้ยินครับ
พื้นที่: แขวงอนุสาวรีย์ เขตบางเขน กรุงเทพมหานคร